text: नई दिल्‍ली। अविश्‍वास प्रस्‍ताव पर चर्चा के दौरान कांग्रेस अध्‍यक्ष राहुल गांधी ने पीएम नरेंद्र मोदी को गले लगाया। गले लगने को राहुल गांधी ने कांग्रेस की संस्‍कृति बताया तो वहीं, नरेंद्र मोदी ने भी अपने अंदाज में पलटवार करते हुए कहा कि राहुल गांधी को उनकी सीट तक पहुंचने की बहुत जल्‍दी है। इस घटना को लेकर विभिन्‍न राजनीतिक दलों के नेताओं के अलग-अलग प्रतिक्रियाएं आ रही हैं। राजनीतिक पंडित भी राहुल गांधी के गले लगने को अपनी-अपनी नजर से देख रहे हैं। ट्विटर से फेसबुक तक इस ''गले मिलन'' को लेकर हलचल मची है। इन सबके बीच बीजेपी सांसद सुब्रमण्‍यम स्‍वामी ने भी ''गले मिलन'' पर प्रतिक्रया दी है। उन्‍होंने ट्वीट कर पीएम नरेंद्र मोदी को मेडिकल चेकअप कराने की सलाह दे डाली है।